אליפות העולם בראלי עונת 2019

עונת 2019 באליפות העולם בראלי היא העונה ה-47 בה התקיימה האליפות. האליפות מוכרת על ידי הפדרציה הבינלאומית לרכב (FIA) כאליפות הבכירה בקטגוריית הראלי. במהלך העונה התקיימו 13 מרוצים בהם התחרו על אליפות נהגים, אליפות נהגי המשנה ואליפות היצרנים. במקביל לאליפות בקטגוריה הבכירה התקיימו גם תחרויות בקטגוריית ה-WRC2 ואליפות העולם לנוער (JWRC). קטגוריית WRC3 בוטלה. אוט טאנק, נהגה של קבוצת טויוטה, זכה באליפות הנהגים בפעם הראשונה בקריירה. קבוצת יונדאי מוטורספורט זכתה באליפות היצרנים, גם היא לראשונה. ראלי אוסטרליה, שתוכנן להיות מרוץ סיום העונה, בוטל בשל שריפות ענק שפרצו במזרח המדינה. במהלך שנת 2018 הכריזה הפדרציה הבינלאומית לרכב (FIA) על כוונתה להרחיב את לוח התחרויות ל-14 אירועים בשנת 2019, כחלק מתוכנית להתרחבות עתידית ל-16 מרוצים. ראלי צרפת וראלי סרדיניה הוגדרו על ידי הקבוצות כמרוצים בעלי הפופולריות הנמוכה עקב הקשיים בלוגיסטיקה שהן יוצרות ומספר הצופים הנמוך. מארגני ראלי יפן הגיעו להסכמה עקרונית להצטרפות המרוץ ללוח המרוצים כבר בעונה הנוכחית, אך לבסוף הוחלט שלא לקיים את המרוץ בעקבות הלחץ להמשיך ולקיים את התחרויות האירופאיות. לוח המרוצים הסופי שפורסם באוקטובר 2018 כלל את ראלי צ'ילה, שהצטרף בפעם הראשונה לאליפות. ראלי אוסטרליה, שתוכנן להיות מרוץ סיום העונה, בוטל בעקבות גל שריפות שפרצו במזרח המדינה. סבסטיאן אוז'ייה עזב את קבוצת אם-ספורט ושב להתחרות עבור סיטרואן, הקבוצה אותה עזב בשנת 2011. נהג נוסף שהצטרף לקבוצה הוא אסאפקה לאפי שעזב אחרי שנתיים את קבוצת טויוטה. טימו סונינן קודם לעמדת הנהג בכיר בקבוצת אם-ספורט לאחר עזיבתו של אוז'ייה. לצידו של סונינן יתחרה פונטוס טידנמד, שייקח חלק במספר מרוצים. גאס גרינסמית', שהתחרה עבור הקבוצה ב-WRC2 ייקח חלק גם הוא במספר מרוצים במהלך העונה. סבסטיאן לואב, שזכה תשע פעמים באליפות, שב לאליפות, הצטרף לקבוצת יונדאי מוטורספורט באופן חלקי והתחרה בשישה מרוצים. לואב חלק את המכונית עם דני סורדו שהתחרה בשארק המרוצים. הצטרפותו של לואב באה על חשבונו של היידן פאדון את הקבוצה. סבסטיאן מרשל, ששימש כנהג המשנה של פאדון הצטרף לקבוצת טויוטה כנהג המשנה לצידו של כריס מיק, שחזר להתחרות לאחר שפוטר באמצע העונה הקודמת מקבוצת סיטרואן. מרקוס גרונהולם שב להתחרות באליפות, לראשונה מאז שנת 2010, והשתתף בראלי שוודיה בקבוצה עצמאית בחסות טויוטה. לקראת העונה הוכנסו מספר שינויים בתקנות: המרחק הכולל של המקטעים במרוץ הוגבל ל-350 ק"מ במקום 500. כתוצאה מההחלטה קוצר אורכו הכולל של ראלי מונטה קרלו בלמעלה מ-70 ק"מ. נהגים יורשו לבחור מספר קבוע למכונית, בדומה למקובל בפורמולה 1 וב-MotoGP. האלוף המכהן יוכל להתחרות עם הספרה "1" על רכבו. מספר ימי המבחן המותרים לכל קבוצה במהלך השנה צומצמם מ-55 ימים ל-42. הנקודות ניתנות לעשרת הנהגים המסיימים את התחרות ראשונים בהתאם לפירוט בטבלה הבאה. בשלב ה-Power stage‏ הניקוד ניתן לחמשת הנהגים המסיימים את המקטע האחרון של כל מרוץ, במקום שלושה כפי שהיה בשנים הקודמות. לנהג שסיים ראשון הוענקו 5 נקודות, למקום השני הוענקו 4 נקודות וכן הלאה. מדיה וקבצים בנושא אליפות העולם בראלי עונת 2019 בוויקישיתוף אליפות העולם בראלי עונת 2019 - ספר התקנות באתר FIA. סטייג' 3, הסטייג' הפותח את היום השני, בוטל משיקולי בטיחות Japan and Chile now both expected to host 2019 WRC rounds, Autosport, 3 July 2018 Rally Japan gets go-ahead from WRC Promoter for 2019 event, Autosport, 22 August 2018 Rally Australia officially cancelled due to wildfires, Motorsport.com, 12 November 2019 Sebastien Ogier picks Citroen for 2019 World Rally Championship, Autosport, 28 September 2018 Esapekka Lappi Joins Citroen Total Abu Dhabi WRT, 17 October 2018 Tidemand gets two WRC rounds with M-Sport, Motorsport.com, 21 December 2018 M-Sport hands WRC2 driver Greensmith WRC chance, Motorsport.com, 9 January 2019 Sebastien Loeb seals six-round 2019 WRC deal with Hyundai, Autosport, 13 December 2018 Paddon left ‘high and dry’, WRC.com, 14 December 2018 Toyota WRC team reveals Seb Marshall as Kris Meeke's co-driver, Autosport, 4 December 2018 Marcus Gronholm back to WRC for Rally Sweden with a Toyota, Autosport, 15 January 2019 FIA announces World Motor Sport Council decisions, FIA.com, 12 October 20 WRC drivers' competition numbers revealed at Autosport International, Autosport, 12 January 2018